**Jan Bednář** (s. 26. elokuuta 2002 Karlovy Vary, Tšekki) on tšekkiläinen jääkiekkomaalivahti, joka pelaa QMJHL-joukkue Acadie-Bathurst Titanissa.

Ura
---

### Seuraura

Bednář on HC Karlovy Varyn kasvatti. Hän debytoi seuran Extraliga-joukkueessa kaudella 2018–2019, jolloin Bednář pelasi siellä kymmenen runkosarja- ja viisi playout-ottelua. Hän teki Extraliga-debyyttinsä vain 16-vuotiaana 15. tammikuuta 2019 vieraissa HC Třineciä vastaan. Bednář torjui Karlovy Varyn 4–3-jatkoaikatappioon päättyneessä ottelussa 27 kertaa. Kaudella 2019–2020 hän jatkoi joukkueen pääasiallisena kakkosmaalivahtina Filip Novotnýlle. Bednář pelasi Extraligassa 13 runkosarjaottelua torjuen yhden nollapelin. Hän pelasi ensimmäisen nollapelinsä Extraligassa 25. lokakuuta 2019 vieraissa HC Libereciä vastaan. Bednář torjui Karlovy Varyn 0–4-voittoon päättyneessä ottelussa 39 kertaa. Suurimman osan kaudestaan hän pelasi kuitenkin lainalla sarjatasoa alempana 1. česká hokejová ligan HC Baník Sokolovissa, jossa Bednář pelasi 24 runkosarjaottelua torjuen yhden nollapelin.

QMJHL-joukkue Acadie-Bathurst Titan varasi Bednářin koko CHL:n varaustilaisuuden toisena pelaajana heti venäläishyökkääjä Matvei Petrovin jälkeen kesällä 2020. Häntä aiemmin maalivahdeista on yhtä pienellä numerolla varattu vain slovakialainen Jaroslav Janus vuonna 2007. Elokuussa Bednář teki sopimuksen Titanin kanssa. Marraskuussa seura lainasi hänet kuitenkin toistaiseksi voimassa olevalla sopimuksella HC Karlovy Varyn Extraliga-joukkueeseen. Bednář pelasi siellä viisi ottelua, kunnes alle 20-vuotiaiden MM-kilpailujen jälkeen hän palasi QMJHL:ään.

Detroit Red Wings varasi Bednářin neljännellä kierroksella 107. pelaajana NHL:n varaustilaisuudessa 2020.

### Maajoukkueura

Bednář edusti Tšekkiä alle 20-vuotiaiden MM-kilpailuissa vuonna 2021, jolloin hän toimi kuitenkin joukkueensa kolmosmaalivahtina, eikä pukenut yhteenkään otteluun. Bednář pelasi myös alle 18-vuotiaiden MM-kilpailuissa vuonna 2019, jolloin hän toimi pääasiassa Tšekin kakkosmaalivahtina Lukáš Paříkille ja pelasi kahdessa ottelussa. Bednář pelasi myös alle 18-vuotiaiden Hlinka Gretzky Cupissa vuonna 2019. Hän edusti myös Tšekin alle 17-vuotiaiden maajoukkuetta World U-17 Hockey Challengessa vuonna 2018 sekä Euroopan nuorten olympiafestivaaleilla vuonna 2019, jolloin Bednář voitti kultaa. Hänet valittiin turnauksen parhaaksi maalivahdiksi. Yhteensä Bednář on pelannut yhden nuorten ja 39 poikien maaottelua.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2017–2018 | Karlovy Vary | Tšekki U20 | 6 | 1 | 5 | 0 | 338 | 20 | 0 | 3.55 | 92,5 | – | – | – | – | – | – | – | – |
| 2018–2019 | HC Karlovy Vary | Tšekki U19 | 22 | 16 | 6 | 0 | 1031 | 41 | 0 | 2.39 | 91,7 | – | – | – | – | – | – | – | – |
|  | HC Karlovy Vary | ČEL | 10 | 2 | 8 | 0 | 593 | 27 | 0 | 2.73 | 91,7 | – | – | – | – | – | – | – | – |
| 2019–2020 | HC Karlovy Vary | ČEL | 13 | 2 | 9 | 0 | 710 | 52 | 1 | 4.39 | 88,4 | – | – | – | – | – | – | – | – |
|  | HC Baník Sokolov | Tšekki I | 24 | 8 | 16 | 0 | 1435 | 78 | 1 | 3.26 | 87,3 | – | – | – | – | – | – | – | – |
| 2020–2021 | HC Karlovy Vary | ČEL | 5 | 3 | 2 | 0 | 231 | 16 | 0 | 4.16 | 86,7 | – | – | – | – | – | – | – | – |
|  | Acadie-Bathurst Titan | QMJHL | 12 | 6 | 5 | 0 | 680 | 41 | 0 | 3.62 | 89,4 | 7 | 3 | 4 | 463 | 25 | 0 | 3.24 | 90,8 |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2019 | U18 | 2 | 0 | 1 | 77 | 4 | 0 | 3.09 | 90,2 |

Lähteet
-------

* Jan Bednář The Internet Hockey Databasessa (englanniksi)
* Jan Bednář Eurohockey-sivustolla (englanniksi)
* Jan Bednář *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Jan Bednář *Elite Prospects*. Everysport Media Group AB.  (englanniksi)
2. ↑  HC Oceláři Třinec - HC Energie Karlovy Vary, 15.01.2019 *Hokej.cz*.  15.1.2019. BPA sport marketing a.s. ve spolupráci s eSports.cz, s.r.o. Viitattu 20.12.2020. (tšekiksi)
3. ↑  Bílí Tygři Liberec - HC Energie Karlovy Vary, 25.10.2019 *Hokej.cz*.  25.10.2019. BPA sport marketing a.s. ve spolupráci s eSports.cz, s.r.o. Viitattu 20.12.2020. (tšekiksi)
4. 1 2  Jan Bednář Eurohockey-sivustolla (englanniksi)
5. ↑  Elite Prospects - CHL Import Draft 2020 *eliteprospects.com*. Everysport Media Group AB. Viitattu 20.12.2020. (englanniksi)
6. ↑  Elite Prospects - CHL Import Draft 2007 *eliteprospects.com*. Everysport Media Group AB. Viitattu 20.12.2020. (englanniksi)
7. ↑  MacPherson, Bryer: Bednar signe avec le Titan *letitan.com*.  25.8.2020. BATHURST:  Acadie-Bathurst Titan. Viitattu 20.12.2020. (ranskaksi)
8. ↑  HC Energie K. Vary Twitterissä *twitter.com*.  7.11.2020. HC Energie Karlovy Vary s.r.o. Viitattu 20.12.2020. (tšekiksi)